Brigitta Lars Anderssons

Brigitta Lars Anderson's ( ku to 1551) kavi Birgitta Lass Anderson ("Brigitta, Wife of Lars Anderson") he sọ nọ yin Brigitta Andersdotter ("Brigitta gel-pikom of Anders) yin tovi yọnnu Sweden tọn he nọ amanuwatọ aṣa tọn podọ mẹhe nọ wazọn to họnmẹ. Brigitta wẹ yin doto yọnnu he penukun do ahọlu  King Gustav I  Sweden tọn sin vi bo sọ to nukun pedo ahọsi  Margaret Leijonhufvud. Ahọsi lọ yinwana Brigitta taidi doto etọn podọ e wọ wẹ doto he e kẹalọyi.
Bẹjẹeji gbẹzan etọn tọn
Azọn Brigitta tọn wẹ ando penukun do ahọvi lẹ go. Ahọvi lẹ do fihe ye nọ nọ bọ gadidi filọ tọn sọ nudi 1540. Fihe ovi lọ lẹ nọ nọ nọ yin yiylọ dọ Barnastugan (yọpọvu lẹ whe). Mi ma yọn nususu gando mẹhe wazọn to họnmẹ lẹ go to ojlẹ he mẹ Brigitta wazọn to finẹ. Nudopo he mi yọnẹn wẹ yin dọ nawe ẹnẹ he bọdego ehe lẹ do nukun ahọvi lẹ mẹ yedọ: Margareta, he yin nafẹ ylọ vi po yinkan etọn po. Nawe awetọ wẹ  Ingrid Amundsdotter he yin asuṣiọsi bo sọ donu to họnmẹ. mẹ atọntọ wẹ Ebba Eriksdotter Vasa podọ mẹ godo tọ wẹ Christina Gyllenstierna. Ebba Eriksdotter Vasa po Christiana Gyllenstierna po penukun do ovi lọ lẹ go na jlẹ vude. Ahọsi lọ gboadọ do Brigitta go ganji e tlẹ nọ jo ovi etọn lẹ do na Brigitta to whenuena e jlo na tọnwhẹ.
Omẹ tata de poun wẹ Brigitta yi. Ahọsi Margaret kaji yinwana ẹn poun wẹ podọ e yi i do basi ayinamẹtọ etọn he ahọsi lọ nọ dọ homẹ na. Ye ma yin dọ ahọsi lọ dike Brigitta ni nọ penukun do ovi etọn lẹ go kẹdẹ wẹ gba, ṣigba e sọ ze e do ajọ etọn ji. Na apajlẹ, to whenuena ahọsi lọ yan kuẹ na mẹde he nọ yin Anders Persson to 1545, Brigitta wẹ e yi zan taidi afọzedaitọ na do mọ kuẹ lọ yi lẹkọ.